text: मीडिया रिपोर्ट के मुताबिक पाक पीएम ने अफगानिस्तान में हाल में हुए हमले को लेकर गनी को फोन किया था। गौरतलब है कि गनी ने काबुल में हाल में हुए हमलों से जुड़े सबूतों को सौंपने के लिए अपना एक प्रतिनिधिमंडल इस्लामाबाद भेजा है। ये सबूत पाकिस्तान की सेना के साथ भी साझा किए जाएंगे। अफगानिस्तान का आरोप है कि इस्लामाबाद आतंकी संगठनों को समर्थन देता है, जो देश में निर्दोष नागरिकों का कत्लेआम करते हैं। एक दिन पहले ही अफगानिस्तान के राजनयिक ने काबुल होटल पर हुए हमले में पाक खुफिया एजेंसी (ISI) के कनेक्शन का खुलासा किया था। उन्होंने बताया था कि ISI ने हमले में शामिल एक हमलावर को प्रशिक्षित किया था।